જામનગર : ભારતીય ક્રિકેટ ટીમના ઓલરાઉન્ડર રવિન્દ્ર જાડેજાની પત્ની રિવાબાની કારનો સોમવારે સાંજના સમયે પોલીસ હેડક્વોર્ટર પાસે અકસ્માત નડ્યો હતો. અકસ્માત સર્જનાર બાઈક સવાર શખસ પોલીસ કોન્સ્ટેબલ હોવાનું બહાર આવ્યું છે. અકસ્માત બાદ બાઈક ચાલક કોન્સ્ટેબલે રિવાબા પર હુમલો પણ કર્યો હતો અને નાસી ગયો હતો. આ ઘટના અંગે ફરિયાદ નોંધાવવા રિવાબા પોલીસ કમિશનર કચેરી ખાતે દોડી ગયા હતા.